ngantèn. karêpmu iku, layone bojomu kok ora awèh dikubur, kuwi rak kasêlak rusak, karo manèh rak iya ora pantês, ta, kowe tansah sêsandhingan karo jisim wae. Wong urip iku momorane rak ya wong urip, sarta nganggo carane wong urip. Kowe kok ora mangan, ora ngombe, ora turu, mêngkono kuwi rak dudu carane wong urip. Wong bojomu wis mati, dipundhut marang sing kagungan, kowe kudu mupus. Layone dibêciki, ditunggalake karo sing wis padha tinggal donya.